钦定古今图书集成/明伦汇编/氏族典/第436卷 > 《廖用贤尚友录》 > 马周
## 钦定古今图书集成/明伦汇编/氏族典/第436卷 > 《廖用贤尚友录》 > 马周

按《唐书马周传》：“周字宾王，博州茌平人。嗜学，善《诗》《春
秋》。武德中，补州助教，不治事。刺史达奚恕数咎让，周
乃去，客密州。赵仁本高其才，厚以装，使入关。至长安，
舍中郎将常何家。贞观五年，诏百官言得失，何武人，
不涉学，周为条二十馀事，皆当世所切。太宗怪问何，
何曰：‘客马周，教臣言之’。帝即召见，与语大悦，诏直门”
下省。明年，拜监察御史，擢给事中，转中书舍人。周善
敷奏，机辨明锐，动中事会，裁处周密，时誉归之。迁治
书侍御史，检校晋王府长史。王为皇太子，拜中书侍
郎，兼太子右庶子。十八年，迁中书令。帝征辽，留辅太
子定州，及还，摄吏部尚书，进银青光禄大夫。二十二
年卒。